คลังเบรกสุราบุหรี่ชิงขึ้นราคาเกินจริง
คลังเตือนพ่อค้าสุรา บุหรี่ อย่าฉวยโอกาสขึ้นราคา หลังรัฐปรับภาษีบาป
3 ส.ค. 2560

คลังเตือนพ่อค้าสุรา บุหรี่ อย่าฉวยโอกาสขึ้นราคา หลังรัฐปรับภาษีบาปนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า คณะรัฐมนตรี (ครม.) เห็นชอบร่าง พ.ร.บ.ผู้สูงอายุให้ส่งภาษีบาป สุรา บุหรี่ 2% ของภาษีที่เก็บอยู่ปัจจุบัน แต่ไม่เกิน 4,000 ล้านบาท เข้ากองทุนผู้สูงอายุ เพื่อใช้ดูแลผู้สูงอายุรายได้น้อยในอนาคต ซึ่งคาดว่ากฎหมายจะมีผลบังคับใช้ปี 2561 เพราะต้องผ่านการพิจารณาของสำนักงานคณะกรรมการกฤษฎีกาและสภานิติบัญญัติแห่งชาติ (สนช.)ดังนั้น พ่อค้าสุรา บุหรี่ จึงไม่ควรฉวยโอกาสปรับเพิ่มราคาสินค้า เพราะการส่งเงินเข้ากองทุนยังไม่มีผลทันที นอกจากนี้ การเก็บเงิน 2% จากภาษีที่เสียอยู่ปัจจุบันไม่ใช่จากราคา ซึ่งส่งผลให้ต้นทุนของสินค้าเพิ่มขึ้นเล็กน้อยเท่านั้น เช่น สินค้าบาปราคา 100 บาท เสียภาษีสรรพสามิต 10% หรือ 10 บาท ซึ่งการเก็บเพิ่มอีก 2% เป็นการเก็บเพิ่มจากภาษี 10 บาท ไม่ใช่เก็บเพิ่มจากราคา 100 บาทนายกฤษฎา กล่าวว่า การหาแหล่งเงินที่แน่นอนให้กองทุนผู้สูงอายุมีความจำเป็น เพราะประเทศไทยเข้าสู่สังคมผู้สูงอายุ ซึ่งมีผู้สูงอายุรายได้น้อยจำนวนมากที่ต้องการความช่วยเหลือ โดยจะนำเงินจากกองทุนผู้สูงอายุไปช่วยเหลือในด้านต่างๆ